সয়ূজ ৮
সয়ূজ ৮ (রুশ: Союз 8, ইউনিয়ন ৮) হলো সোভিয়েত ইউনিয়নের একটি মনুষ্যবাহী মহাকাশ ভ্রমণ কার্যক্রম। এটি ১৯৬৯ সালের অক্টোবরে মহাকাশে প্রেরিত কার্যক্রমের অংশ ছিল যাতে মোট সাতজন মহাকাশচারীকে বহন করে সয়ূজ ৬ এবং সয়ূজ ৭ -এর সাথে যৌথ মিশনের তিনটি সয়ূজ মহাকাশযান একই সময়ে কক্ষপথে অবস্থান করে। এতে ক্রু হিসাবে ছিলেন কমান্ডার ভ্লাদিমির সাতালভ এবং ফ্লাইট ইঞ্জিনিয়ার আলেক্সি ইলিসিয়েভ, যাদের লক্ষ্য ছিল সয়ুজ ৭ এর সাথে ডক করা এবং ক্রু স্থানান্তর করা, যেমনটি সয়ূজ ৪ (অন্যদের মধ্যে, এই দুই মহাকাশচারী ছিলেন) এবং সয়ূজ ৫ মিশন করেছিল। সয়ূজ ৬ কাছাকাছি থেকে কার্যক্রমটি চিত্রায়ন করছিলো।